als_Latn dik_Latn sag_Latn
Krah Flori Mumajesit, moderatoren e njohur mund ta shohim shumë shpejt në muzikë!
Mbrëmjen e djeshme, djemtë e “Threedots” kanë qenë të ftuarit special në festën e “Supersport” dhe “Digitalb”. Sigurisht, nuk kanë munguar të ftuarit VIP në një nga lokalet më të mira në Tiranë, por pa muzikën e mirë të Florit, Dj Vicky-t, Klajdit dhe Brunos vështirë se do të shtyhej nata deri në orët e para të mëngjesit.
Megjithatë, surpriza e mbrëmjes ka qenë moderatorja e njohur, Anjeza Maja, e cila me të marrë mikrofonin ka kënduar një duet me Flori Mumajesin, pikërisht këngën që ky i fundit ka lançuar së bashku me Shkurte Gashin, “Tu luta”.
Duke marrë shkas nga fakti që Anjeza këndoi shumë mirë dhe e përballoi mjaft mirë këngën me një profesionist si Flori, ne i sugjerojmë të marrin seriozisht të punuarit për një këngë bashkë. Do të ishte shumë interesante dhe publiku do e priste me kënaqësi! /Blitz.al/
als_Latn als_Latn als_Latn als_Latn